Bytový podnik mesta Košice, s.r.o., Južné nábrežie 13, 042 19  Košice (BPMK), 
v y h l a s u j e 
v zmysle § 281 a následných ustanovení Obchodného zákonníka
                                          
obchodnú verejnú súťaž

o najvhodnejší návrh ceny nájomného na priestory kuchyne a jedálne v budove Magistrátu mesta Košice, Tr. SNP 46/A za účelom poskytovania stravovacích služieb.

--------------------------------------------------------------------------------------------------------------------------------------------------------------
Minimálna cena nájomného je stanovená na: 157,23 €  bez DPH. 

Priestory kuchyne budú prenechané do podnájmu nepretržite (24 hod) a priestory jedálne na dobu 4 hod. v čase od 10,30 hod. do 14.30 hod. V prípade požiadavky na základe individuálnej objednávky záujemca môže využívať priestor jedálne aj v iných termínoch (na rôzne akcie – oslavy, kultúrne podujatia, školenia a pod.). Priestory nie sú vybavené žiadnym kuchynským ani jedálenským zariadením. 

Okrem nájomného záujemca bude platiť cenu služieb, ktorá závisí predovšetkým od spôsobu využívania kuchyne záujemcom (v kuchyni sa platí podľa skutočnej spotreby voda, teplo a TÚV, elektrina aj plyn). Predpoklad výšky služieb je uvedený v prílohe súťaže. 

K cene služieb bude pripočítaná DPH, k cene nájmu sa DPH pripočítava iba v prípade platcov DPH. 

Celkom prenajímaná plocha je: 525,18 m2. 

Uchádzač je povinný umožniť zamestnancom Mesta Košice využívanie zakúpených stravných lístkov v sídle MMK, Tr. SNP 48/A aj v iných prevádzkach - formou vlastnej prevádzky (bufet), resp. prostredníctvom sprostredkovateľa, ktorý bude túto povinnosť plniť. 

Účel využívania priestorov je: kuchyňa – príprava stravy, 
           jedáleň - poskytovanie stravovacích služieb (výdaj hotových jedál, stravovanie).
----------------------------------------------------------------------------------------------------------------------------------------------------------------

Prílohou OVS je: 
-	Podnájomná zmluva, ktorá bude uzavretá s víťazom súťaže (BPMK má priestory v nájme)
-	Mesačný predpis služieb – informatívny (zálohové služby môžu byť upravené na základe rokovania s víťazom 
			       súťaže podľa spôsobu využívania kuchyne)
----------------------------------------------------------------------------------------------------------------------------------------------------------------

Kontaktné osoby: 
      -     obhliadky: Ing. Andrej SABOL – tel. č. 0915/882254 –  od 12.5.2016 do 26.5.2016 (do 12 hod.)
      -     info k OVS: JUDr. Adriana Saxová - 0917/880061
----------------------------------------------------------------------------------------------------------------------------------------------------------------

Obchodnej verejnej súťaže sa môžu zúčastniť fyzické osoby – podnikatelia alebo  právnické osoby, ktoré podnikajú v oblasti stravovacích služieb po dobu min. 2 rokov spätne od vyhlásenia súťaže (min. od 12.5.2014) s rozsahom výdaja jedál v počte min. 150 hlavných jedál denne, ktorí splnia súťažné podmienky.
----------------------------------------------------------------------------------------------------------------------------------------------------------------

Uchádzač predloží v stanovenom termíne súťažný návrh, ktorý musí obsahovať:
1.	návrh ceny mesačného nájomného (cena nesmie byť nižšia ako  157,23 €
2.	identifikáciu uchádzača vrátane uvedenia tel. kontaktu, a e-mailu
3.	čestné prehlásenie uchádzača, že nemá nedoplatky voči BPMK resp. Mestu Košice
4.	čestné prehlásenie, že nebol naňho vyhlásený konkurz, nie je v likvidácii, ani nebolo proti nemu zastavené   konkurzné konanie pre nedostatok majetku alebo zrušený konkurz pre nedostatok majetku, 
5.	potvrdenie miestne príslušného daňového úradu nie staršie ako 3 mesiace – že nemá evidované daňové nedoplatky, ktoré sa vymáhajú výkonom rozhodnutia 
6.	potvrdenie zdravotnej a sociálnej poisťovne nie staršie ako 3 mesiace – že nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové sporenie, ktoré sa vymáhajú výkonom rozhodnutia
7.	zoznam poskytnutých stravovacích služieb za predchádzajúce min. 2 roky spätne od vyhlásenia súťaže (min. od 12.5.2014) s uvedením cien predávanej stravnej jednotky, odberateľov -  potvrdené odberateľom, resp. prehlásením uchádzača, z ktorého je zrejmý výdaj jedál prevyšujúcich počet 150 jedál denne 
8.	fotokópiu dokladu o zložení zábezpeky
9.	aktuálny doklad o oprávnení podnikať (originál alebo overená kópia)
      a) právnická osoba predkladá výpis z obchodného registra nie starší ako 3 mesiace k termínu stanovenému na predloženie súťažného návrhu
      b) fyzická osoba - podnikateľ predkladá živnostenský list alebo koncesnú listinu, resp. výpis zo živnostenského registra nie starší ako 3 mesiace k termínu stanovenému na predloženie súťažného návrhu
----------------------------------------------------------------------------------------------------------------------------------------------------------------

Súťažný návrh je potrebné predložiť v termíne do 26.5.2016 do 15,00 hod. osobne v budove BPMK Južné nábrežie 13, v uzavretej obálke s uvedením:
     - obchodného mena a sídla účastníka  alebo miesta podnikania
     - označenia súťaže „Neotvárať – súťaž – Tr. SNP 48/A, Košice“. 

----------------------------------------------------------------------------------------------------------------------------------------------------------------

Uchádzači si môžu vyzdvihnúť úplné Súťažné podmienky v budove BPMK, Južné nábrežie 13, 
t. č. 055/7871  319, 7871 313 – u p. Henriety Tomkovej 

Účastnícka zábezpeka musí byť zložená v termíne do 26.5.2016 do15,00 hod. vo výške: 1000 € 
-	a to ako hotovosť v pokladni spoločnosti alebo prevodom na účet (suma musí byť v termíne súťaže pripísaná na účet: VÚB, a.s. IBAN / BIC: SK51 0200 0000 0030 7256 6955 / SUBASKBX, VS: 1205416

----------------------------------------------------------------------------------------------------------------------------------------------------------------
 
Výsledok súťaže bude jej účastníkom oznámený telefonicky a písomne na e-mail uchádzača najneskôr do 15.6.2016 

----------------------------------------------------------------------------------------------------------------------------------------------------------------

Vyhlasovateľ súťaže si vyhradzuje právo vyhlásené podmienky súťaže zmeniť, odmietnuť všetky predložené návrhy alebo súťaž zrušiť, ako aj právo rokovať s víťazom súťaže alebo predĺžiť lehotu na vyhlásenie výsledkov súťaže. (najmä ak uchádzač, spoločník obchodnej spoločnosti,  člen orgánu obchodnej spoločnosti alebo osoba oprávnená konať v mene spoločnosti, ktorá je uchádzačom, resp. ich blízka osoba alebo právny predchodca uchádzača majú resp. mali v minulosti dlh voči BPMK, voči právnym predchodcom BPMK, resp. Mestu Košice); ako aj právo rokovať s víťazom súťaže alebo predĺžiť lehotu na vyhlásenie výsledkov súťaže.

V Košiciach, dňa 12.5.2016

								                …......................................................
								                               Ing. Róbert Ujpál
										      konateľ spoločnosti

kontrola správnosti: 
Ing. Mária Hornungová
Jozef Sirotňák